open-index/open-wikipedia-markdown huggingface dataset:
Ουρανινίτης

Ο **ουρανινίτης** (αγγλ. uraninite) ή και **πισσουρανίτης** (παραλλαγή με την οποία συχνά συγχέεται ή και ταυτίζεται) είναι ορυκτό οξείδιο του ουρανίου, από το οποίο λαμβάνει και το όνομά του. Σχηματίζει ισόμορφη σειρά με τον θοριανίτη (ThO2).

Είναι ισχυρά ραδιενεργό ορυκτό, λόγω της ύπαρξης ουρανίου αλλά και ραδίου, του οποίου αποτελεί επίσης μετάλλευμα. Αξίζει να αναφερθεί ότι το στοιχείο ήλιο εντοπίστηκε για πρώτη φορά στη Γη σε δείγμα ουρανινίτη, καθώς αποτελεί προϊόν διάσπασης των περιεχόμενων ραδιενεργών στοιχείων. Ο ουρανινίτης εξαλλοιώνεται προς ωτουνίτη και τορμπερνίτη (Cu(UO2)2(PO4)2 . 8-12H2O) αλλά και ουρανιοπυριτικά ορυκτά, όπως ο σκλοντοβσκίτης (Mg(UO2)2Si2O7 . 6H2O) και ο χαλκοσκλοντοβσκίτης (Cu(UO2)2Si2O7 . 6H2O).

Η κρυσταλλική του δομή είναι ανάλογη προς του φθορίτη, με ισχυρή κυβική συμμετρία, αν και στον ουρανινίτη οι σχηματισμένοι κρύσταλλοι είναι σπάνιοι και δεν παρατηρείται σχισμός.

Παραλλαγή του ουρανινίτη είναι ο **πισσουρανίτης** (pitchblende, εμπειρικού τύπου U3O8), μίγμα κυρίως ουρανινίτη και άλλων ουρανιούχων ορυκτών. Ο πισσουρανίτης είναι, εν γένει, μαλακότερος και χαμηλότερης πυκνότητας και έχει υφή γαιώδη. Πισσουρανίτης ανευρίσκεται, σε μικρές ποσότητες, στην Βόρεια Ελλάδα. Ένα μίγμα ορυκτών με το όνομα "Γκαμίτης" (Gummite) δεν είναι, όπως συχνά θεωρείται, παραλλαγή του ουρανινίτη, αλλά μίγμα του με πολλά ορυκτά των σπανίων γαιών.

Ο ουρανινίτης ανευρίσκεται σε γρανιτικούς και συηνιτικούς πηγματίτες, σε υδροθερμικές φλέβες υψηλών θερμοκρασιών με κασσίτερο και μέσων θερμοκρασιών με σουλφίδια κοβαλτίου, νικελίου, αργύρου, βισμουθίου και αρσενικού. Επίσης, ως παρενεσπαρμένο ορυκτό, σε ψαμμιτικές - κροκαλοπαγείς αποθέσεις. Σχετίζεται με ζιρκόνιο, μοναζίτη, σιδηροπυρίτη, χαλκοπυρίτη, γαληνίτη, αυτοφυή άργυρο, νικελίνη και βαρύτη.

Είναι σχετικά ευρέως διαδεδομένο ορυκτό. Εκμεταλλεύσιμα κοιτάσματά του βρίσκονται στην Τσεχία, τη Γερμανία, τη Βρετανία (Κορνουάλλη), την Ισπανία (περιοχή Sierra Albarrana, Κόρδοβα, μεγάλοι κρύσταλλοι). Επίσης στον Καναδά, τις ΗΠΑ, την Τανζανία και το Ζαΐρ.

Υπενθυμίζεται ότι είναι ισχυρά ραδιενεργό ορυκτό (360 mRem/gr ετησίως) και πρέπει να αποφεύγεται η έκθεση σε αυτό για μεγάλα χρονικά διαστήματα.

## Πηγές
*Handbook of Mineralogy 
*Mindat.org
*Galleries.com
*Webmineral.com
*Uranium minerals

## Βιβλιογραφία
*James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1443742244
* Frederick H. Pough, Roger Tory Peterson, Jeffrey (PHT) Scovil, *A Field Guide to Rocks and Minerals*, Houghton Mifflin Harcourt, 1988 ISBN 039591096X
* Walter Schumann, R. Bradshaw, K. A. G. Mills, *Handbook of Rocks, Minerals and Gemstones*,  Houghton Mifflin Harcourt, 1993 ISBN 0395511372

## Σημειώσεις


Ουρανινιτης
Τες

Ο **Τες** *(Tesh)* ήταν βασιλιάς της προδυναστικής περιόδου , βασίλευε στην Κάτω Αιγύπτο , στο Δέλτα του Νείλου.

Δεν υπάρχει τίποτα γνωστό για τον Τες, το όνομα του αναφέρεται στην Στήλη του Παλέρμο , πέμπτο στην σειρά των βασιλέων της Κάτω Αιγύπτου. Στην ίδια στήλη αναφέρονταν και τα ονόματα των βασιλέων : Pu ..., Seka, Jaau, TIU, Tyesh, Neheb, Uadynar, Mejet και Α. ...

## Παραπομπές
* 1.- ^ J. H. Breasted, *History of Egypt from the Earliest Time to the Persian Conquest*, 1909, p.&nbsp;36
* 2.- ^ J. H. Breasted, *Ancient Records of Egypt, Part One*, Chicago 1906, §90

Κατηγορία:Φαραώ της προδυναστικής Αιγύπτου
Κατά Ματθαίον Πάθη (Μπαχ)

Τα **Κατά Ματθαίον Πάθη** (γερμανικά: *Matthäuspassion* και *Matthæus Passion*), BWV 244, είναι ορατόριο του Γιόχαν Σεμπάστιαν Μπαχ για σόλο φωνές, διπλή χορωδία και διπλή ορχήστρα, σε λιμπρέτο του Πίκαντερ (Κρίστιαν Φρίντριχ Χενρίκι). Αποτελούν μελοποίηση των κεφαλαίων 26 και 27 του Ευαγγελίου του Ματθαίου με παρεμβαλλόμενα χορωδιακά και άριες.

## Ιστορία
Ο Μπαχ συνέθεσε τα Κατά Ματθαίον Πάθη το 1727. Μόνο δύο από τα τέσσερα (ή πέντε) πάθη που συνέθεσε σώζονται σήμερα, το άλλο είναι τα Κατά Ιωάννη Πάθη. Τα Κατά Ματθαίον Πάθη πρωτοπαίχτηκαν κατά πάσα πιθανότητα την Μεγάλη Παρασκευή (11 Απριλίου) του 1727 στον Ναό του Αγίου Θωμά της Λειψίας όπου ο Μπαχ ήταν κάντορας. Τα αναθεώρησε το 1736, και τα παρουσίασε ξανά στις 30 Μαρτίου 1736, συμπεριλαμβάνοντας αυτή τη φορά δύο εκκλησιαστικά όργανα στην ενορχήστρωση. Τα Κατά Ματθαίον Πάθη δεν ακούστηκαν έξω από την Λειψία μέχρι το 1829, όταν ο Φέλιξ Μέντελσον-Μπαρτόλντυ εκτέλεσε μία συντομευμένη και τροποποιημένη εκδοχή τους στο Βερολίνο με μεγάλη επιτυχία.

## Αναφορές


## Εξωτερικοί σύνδεσμοι

* Δημήτρης Μπούκας, "Το Κατά Ματθαίον πάθος του Γιόχαν Σεμπάστιαν Μπαχ" (μετάφραση στα ελληνικά), *skeletos.gr*, Απρίλιος 2018.  

Κατηγορία:Συνθέσεις του Γιόχαν Σεμπάστιαν Μπαχ
Στάδιο ΓΣΕ

Το **Στάδιο ΓΣΕ** είναι ποδοσφαιρικό στάδιο, που βρίσκεται στην Αμμόχωστο της Κύπρου. Ανήκει στον Γυμναστικό Σύλλογο «Ευαγόρα» (ΓΣΕ). Αποτελεί την πραγματική έδρα της Νέας Σαλαμίνας Αμμοχώστου και της Ανόρθωσης Αμμοχώστου. Το Στάδιο ΓΣΕ παραμένει εγκαταλελειμμένο και σε κακή κατάσταση από το 1974 όταν η Τουρκία εισέβαλε στην Κύπρο καταλαμβάνοντας το 37.6% του νησιού, συμπεριλαμβανομένης της πόλης της Αμμόχωστου. 

## Ιστορικό
Εκτός από ποδοσφαιρικούς αγώνες στο ΓΣΕ διεξάγονταν οι μεγάλες εκδηλώσεις της Αμμοχώστου, τα ανθεστήρια και η Γιορτή του Πορτοκαλιού.

## Παραπομπές


## Πηγές
*

## Βιβλιογραφία
* 

Κατηγορία:Στάδια ποδοσφαίρου στην Κύπρο
Κατηγορία:Αμμόχωστος
Κατηγορία:Ανόρθωση Αμμοχώστου (ποδόσφαιρο)
Κατηγορία:Στάδια Νέας Σαλαμίνας Αμμοχώστου
Ώρος Κα

Ο **Ώρος Κα** ή **Κα** ήταν βασιλιάς της προδυναστικής περιόδου στην Αίγυπτο. Ήταν βασιλιάς της Κάτω Αιγύπτου και το όνομα του αναφέρεται στην Στήλη του Παλέρμο.

Για την βασιλεία του Κα υπάρχουν πολλές μαρτυρίες από επιγραφές που έχουν βρεθεί στη Μέμφιδα στο Φαγιούμ και στο δέλτα του Νείλου. Ήταν ο πρώτος φαραώ που χρησιμοποίησε το γεράκι στο έμβλημα του. . Πιστεύεται ότι το όνομα του , Κα, δεν είναι το πραγματικό αλλά είναι τελετουργικό που είχε σχέση με τα θρησκευτικά του καθήκοντα ή είχε συμβολικό χαρακτήρα . Ωστόσο, το όνομα Κα ακούγεται σαν γενικός τίτλος των Φαραώ. Γιος του ίσως ήταν ο βασιλιάς Narmada του οποίου ο τάφος έχει κατασκευαστή με τον ίδιο τρόπο και βρίσκετε κοντά σε αυτόν του Κα. Στον τάφο του Narmada βρέθηκε αγαλματίδιο από ελεφαντόδοντο αρχαίου βασιλιά που θα μπορούσε να είναι ο Κα.

Ο Κα τάφηκε σε διπλό τάφο, B7-B9, στη νεκρόπολη της Αβύδου και θεωρείται ότι έχει προηγηθεί στον τάφο ο βασιλιάς Narmada. Το συμπέρασμα αυτό βασίζεται στην ανάλυση της κεραμικής αλλά του στυλ και της θέσης του τάφου στο νεκροταφείο. Τα χαρακτηριστικά του είναι πολύ παρόμοια με την υποτιθέμενη προηγούμενη ταφή του βασιλιά *Ώρος iry*, στη θέση και το σχήμα, τα δύο κοιλώματα ευθυγραμμίζονται στη μία πλευρά με ένα στενό άνοιγμα μεταξύ τους δύο μέτρα περίπου. Ανασκάφηκε το 1902 και βρέθηκαν θραύσματα υαλώδους μαχαιριού, κεραμικής και πολλές επιγραφές με το όνομά του Κα.

## Εξωτερικοί σύνδεσμοι
* Δυναστεία 0
* Ώρος Κα

Ω
Νεχερόχεος

Ο **Νεχερόχεος** ήταν μυθικός βασιλιάς της Αιγύπτου. Το όνομα του δίνεται μόνο από τον Βάρβαρο και από κανέναν άλλο από τους συγγραφείς που διέσωσαν τα κείμενα του Μανέθωνα. 

Ο Νεχερόχεος βασίλεψε πριν τον κατακλυσμό, σε μια σειρά μυθικών βασιλέων που ήταν ημίθεοι και πνεύματα θνητών. Διαδέχτηκε τον Μίνωα και μαζί με τους επόμενους επτά βασιλείς βασίλεψε 302 έτη. 

## Πηγές
**Βιβλιοθήκη των Ελλήνων, Μανέθωνος Αιγυπτιακά*, Εκδόσεις Γεωργιάδης, Γ΄έκδοσις, Αθήνα 1996, ISBN 960-316-059-8
Κατηγορία:Μυθικοί βασιλείς της Αιγύπτου
Θέλετε να χορέψετε μαζί μου;

To ***Θέλετε να χορέψετε μαζί;***  (γαλλ.: Voulez-vous danser avec moi ?) είναι Γαλλική  κωμική ταινία μυστηρίου του 1959 σε σκηνοθεσία Μισέλ Μπουαρόν με πρωταγωνιστές τους Μπριζίτ Μπαρντό και Ανρί Βιντάλ. Η ταινία είναι βασισμένη στο μυθιστόρημα *The Blonde Died Dancing* του Κέλεϊ Ρους (λογοτεχνικό ψευδώνυμο των Γουίλιαμ & Όντρεϊ Ρους).

## Περίληψη
Ο Ερβέ Νταντιέ είναι ένας γοητευτικός οδοντίατρος παντρεμένος με την όμορφη Βιρζινί, κόρη βιομηχάνου. Μετά από ένα καυγά του ζευγαριού ο Ερβέ θα βρεθεί σε ένα μπαρ όπου θα γνωριστεί με την σαγηνευτική Ανίτα. Λίγο αργότερα θα βρεθεί στο σπίτι της όπου θα φωτογραφηθεί από το συνεργό της σε τρυφερές περιπτύξεις. Η παγίδα έχει στηθεί και ο εκβιασμός ξεκινάει την επομένη. Λίγο μετά η Ανίτα θα βρεθεί νεκρή και οι υποψίες πέφτουν στον Ερβέ. Η Βιρζινί πεπεισμένη για την αθωότητα του θα χρησιμοποιήσει κάθε μέσο για να τον ξεμπλέξει...

## Παραγωγή
Η ταινία γυρίστηκε στα *Studios de La Victorine*, στη Νίκαια της Γαλλίας μεταξύ 9 Ιουλίου και 2 Οκτωβρίου του 1959 και βγήκε στις Γαλλικές αίθουσες στις 18 Δεκεμβρίου του ίδιου έτους. Είναι γυρισμένη σε 35άρι έγχρωμο φιλμ με μονοφωνικό ήχο. Η ταινία σημαδεύτηκε από δύο θανάτους, του πρωταγωνιστή Ανρί Βιντάλ μόλις 8 μέρες πριν βγει το φιλμ στις αίθουσες και της αρχικής επιλογής για το ρόλο της Ανίτα, Σύλβια Λόπεζ, η οποία αρρώστησε από λευχαιμία λίγο μετά την έναρξη των γυρισμάτων (αντικαταστάθηκε στη συνέχεια από την Ντον Άνταμς) και απεβίωσε λίγους μήνες αργότερα. Δευτερεύοντες ρόλους στην ταινία ερμηνεύουν ο τραγουδοποιός, μετέπειτα εραστής της Μπριζίτ Μπαρντό, Σερζ Γκενσμπούργκ και ο διάσημος συνθέτης, στιχουργός και κιθαρίστας Ντάριο Μορένο.

## Μουσική επένδυση
Η μουσική της ταινίας που κυκλοφόρησε το 1959 από την Philips περιλαμβάνει τα ακόλουθα κομμάτια 
# *Thème du générique* (01:35)
# *La licorne* (02:03)
# *Janick and Jo* (01:55)
# *Cha cha cha flores* (03:35)
# *Tension mambo* (02:38)

## Εξωτερικοί σύνδεσμοι
*

Κατηγορία:Γαλλικές ταινίες της δεκαετίας 1950
Κατηγορία:Ταινίες του 1959
Κατηγορία:Γαλλικές δραματικές ταινίες
Κατηγορία:Γαλλόφωνες ταινίες
Κατηγορία:Γαλλικές ταινίες μυστηρίου
Κατηγορία:Ιταλικές ταινίες της δεκαετίας 1950
Κατηγορία:Ιταλικές ταινίες μυστηρίου
Σκορπιός Β΄

Ο **Σκορπιός Β΄** ήταν βασιλιάς της Άνω Αιγύπτου στην προδυναστική Άιγυπτο. Η μοναδική μαρτυρία που έχουμε για τον Σκορπιό είναι από επιγραφή που έχει ανεβρεθεί σε ανασκαφές το 1897 - 1898 από τους αρχαιολόγους *Τζέιμς Κουίμπελ* και *Φρέντερικ Γκριν* στη νεκρόπολη της Ιερακόπολις. Η επιγραφή σήμερα βρίσκεται στο μουσείο της Οξφόρδης. Η επιγραφή έπαθε μεγάλη ζημιά κατά την ανασκαφή λόγω των μεθόδων που χρησιμοποιούνταν τότε, αλλά έρευνα της έδειξε ότι ανήκει στην προδυναστική περίοδο. 

Η επιγραφή απεικονίζει τον Σκορπιό με τα εμβλήματα της Άνω Αιγύπτου . Κρατά μια σκαπάνη που συμβολίζει τη συμμετοχή του Φαραώ στη καλλιέργεια των αγρών και στη κατασκευή φραγμάτων για την προστασία τους. Το όνομα του Φαραώ *Σκορπιός* ίσως δεν είναι το πραγματικό αλλά δόθηκε από τους αρχαιολόγους λόγω του σκορπιού που υπάρχει στην επιγραφή μπροστά στο πρόσωπο του Φαραώ. Από κάτω από τον σκορπιό υπάρχει ένα λουλούδι με επτά πέταλα. Παρόμοια απεικόνιση έχει και ο Ναρμέρ στη Στήλη του Παλέρμο, όλη αυτή η εικονογραφία, και στους δύο βασιλείς, ίσως συμβολίζει τις πόλεις που κατέκτησαν κατά την διάρκεια πολέμων . 

Πολλοί ερευνητές πιστεύουν ότι ίσως είναι το ίδιο πρόσωπο με τον Ναρμέρ, και αυτό επειδή οι βασιλείς της 1ης δυναστείας είχαν πολλά ονόματα.. Άλλοι υποστιρίζουν ότι ο προκάτοχος του Ναμέρ Κα και ο Σκορπιός είναι το ίδιο πρόσωπο. Η ιστορικός *Susan Wise Bauer* υποστηρίζει ότι ο Σκορπιός και Ναμέρ ήταν πράγματι δύο διαφορετικοί βασιλείς αλλά έζησαν με έναν αιώνα διαφορά. Ο τάφος του Σκορπιού δεν έχει βρεθεί ακόμα στη νεκρόπολη της Άβυδου και όσο γίνεται αυτό ενισχύεται η άποψη ότι ήταν το ίδιο πρόσωπο με τον Ναμέρ.

## Παραπομπές


Κατηγορία:Φαραώ της προδυναστικής Αιγύπτου
Σκορπιός Α΄

Ο **Σκορπιός Α΄** ή *Hổ Cáp* ή *Serket* ήταν βασιλιάς της Άνω Αιγύπτου στην προδυναστική Άιγυπτο. Το όνομα του πιθανότατα είναι τελετουργικό και όχι το πραγματικό, ίσως παραπέμπει στη θεά Σελκέτ που είχε έμβλημα της τον σκορπιό.

Πιστεύεται ότι έζησε στην Θίνη έναν ή δυο αιώνες πριν τον Σκορπιό Α΄. Στην νεκρόπολη της Άβυδου όπου έχουν βρεθεί οι τάφοι όλων των Θινιτών Φαραώ του αποδίδεται ο τάφος U-j . Ο τάφος αυτός έχει συληθεί ήδη από την αρχαιότητα , από τα λίγα ευρήματα είναι μικρές πλάκες με οπή στη μέση. Επίσης τα ιερογλυφικά πάνω στις πλάκες ήταν μισό κατεστραμμένα και πιστεύεται ότι ήταν κατάλογοι με τα ονόματα πόλεων που έδιναν φόρους. Στις δύο πλάκες αναφέρονται τα ονόματα των πόλεων Βούβαστις και Βούτος που βρίσκονταν στο Δέλτα του Νείλου. Αυτό δείχνει ότι η επικράτεια του Σκορπιού είχε φτάσει μέχρι το δέλτα του Νείλου και την Κάτω Αίγυπτο. Από αυτή την περίοδο άρχισε η τήρηση αρχείων με ιερογλυφική γραφή.

Ο Σκορπιός κατάφερε να ενώσει τα μικρά βασίλεια στην Άνω Αίγυπτο , ενώ κατέκτησε εδάφη στη Νουβία και Παλαιστίνη.

Ο *Τζον Νταρνέλ* του πανεπιστημίου του Γέιλ  ανακάλυψε τοιχογραφία, 5.000 ετών, με απεικόνιση του Σκορπιού και αναφέρεται σε νίκη του επί άλλου προδυναστικού βασιλιά, ίσως του Ναρμάντα. Υπάρχει και η άποψη ότι οι δύο Φαραώ με το όνομα Σκορπιός ήταν το ίδιο πρόσωπο.

Ένα από τα αντικείμενα του τάφου ήταν μια ράβδος από ελεφαντόδοντο, γνωστή ως heqa-σκήπτρο (ή σκήπτρο ουάς), που αντιπροσώπευε την κυριαρχία. To Ουάς ως ιερογλυφικό σήμαινε «κυβερνάω», «ο ηγεμόνας» και «αρχηγός». Όντας από ελεφαντόδοντο, αυτό το τεχνούργημα ήταν ένα είδος γκλίτσας που χρησιμοποιούσαν οι βοσκοί. Ήταν σύμβολο εξουσίας και κυριαρχίας, που συνήθιζε να συνοδεύει τον θεό Φθα (Ptah) της Αιγύπτου 

## Παραπομπές


Κατηγορία:Φαραώ της προδυναστικής Αιγύπτου
Χαλκοσίνης

Ο **χαλκοσίνης**, ή **χαλκοσίτης** (αγγλ. chalcocite), ή **χαλκολαμπρίτης** (αγγλ. copper glance) είναι θειούχο ορυκτό ένα από τα βασικότερα μεταλλεύματα του χαλκού. Το όνομά του προέρχεται από την ελληνική λέξη «χαλκός» λόγω της σύστασής του.

## Εμφάνιση, παραγενέσεις
Είναι γνωστός από πολύ παλιά και εκμετάλλευσή του γίνεται επί αιώνες, γι' αυτό και τα παλαιότερα ορυχεία του (Κορνουάλλη, Κονέκτικατ) έχουν, πλέον, εξαντληθεί. Είναι από τα βασικότερα μεταλλεύματα του χαλκού, καθώς το περιεχόμενο μέταλλο ανέρχεται σε ποσοστό 80% του βάρους του μεταλλεύματος.

Σπανιότατα ως πρωτογενές ορυκτό, απαντά στις ζώνες εμπλουτισμού χαλκούχων μεταλλευμάτων, σχηματιζόμενος από την εξαλλοίωση χαλκούχων ορυκτών από το ατμοσφαιρικό οξυγόνο σε ζώνες υπεράνω του υδροφόρου ορίζοντα. Το (εμπλουτισμένο σε οξυγόνο) διάλυμα που προκύπτει αντιδρά εκ νέου με χαλκούχα ορυκτά, σχηματίζοντας τον χαλκοσίνη. Αυτό έχει ως συνέπεια ο χαλκοσίνης να εμφανίζει ψευδομορφώσεις του βορνίτη, του κοβελλίνη, του χαλκοπυρίτη, του σιδηροπυρίτη, του γαληνίτη και του σφαλερίτη.

Η διδυμία του είναι χαρακτηριστική και δημιουργεί αστρόσχημους κρυστάλλους. Οι κρύσταλλοι συνήθως φέρουν βαθιές ραβδώσεις, ενώ ενίοτε καλύπτονται από χρώμα επιπολής, το οποίο προσδίδει στο ορυκτό ισχυρό θάμπωμα της λάμψης του.

Απαντά σε πολλά μέρη του κόσμου. Βρίσκεται και στην Ελλάδα στο ορυχείο «Σκουριές» της Χαλκιδικής. Επίσης στην Τουρκία, τη Σλοβακία, σε αρκετές περιοχές της Βρετανίας, στη Ρωσία (χερσόνησοι Κόλα και Ταϊμίρ - Σιβηρία), στην Γκάνα, τη Ναμίμπια και τη Νότια Αφρική, την Ινδονησία, την Αυστραλία και Νέα Ζηλανδία, το Περού, τη Βολιβία, την Αργεντινή και σε πολλές περιοχές των ΗΠΑ.

## Δείτε επίσης
* Κατάλογος ορυκτών

## Πηγές
* Handbook of Mineralogy
* Mindat.org
* Galleries.com
* Webmineral.com

## Βιβλιογραφία
* James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1-4437-4224-4
* Frederick H. Pough, Roger Tory Peterson, Jeffrey (PHT) Scovil, *A Field Guide to Rocks and Minerals*, Houghton Mifflin Harcourt, 1988 ISBN 0-395-91096-X
* Walter Schumann, R. Bradshaw, K. A. G. Mills, *Handbook of Rocks, Minerals and Gemstones*,  Houghton Mifflin Harcourt, 1993 ISBN 0-395-51137-2

## Σημειώσεις


Κατηγορία:Ορυκτά του χαλκού
Κατηγορία:Ορυκτά του θείου
Προδυναστική περίοδος της Αιγύπτου

thumb|200px|right|Η Παλέτα του Νάρμερ (εμπρόσθια όψη).
thumb|200px|right|Η Παλέτα του Νάρμερ (πίσω όψη).
Η ** Προδυναστική περίοδος της Αιγύπτου** είναι η περίοδος της αιγυπτιακής προϊστορίας έως το 3050 π.Χ. περίπου. Την περίοδο εκείνη σχηματίστηκαν τα δύο βασίλεια της Άνω και Κάτω Αιγύπτου. Γραπτές μαρτυρίες για αυτή την εποχή έχουμε κυρίως στην Στήλη του Παλέρμο, όπου αναφέρει τους Φαραώ και από επιγραφές που έχουν βρεθεί σε τάφους στην νεκρόπολη της Άβυδου. Το τέλος αυτής της περιόδου σηματοδοτείται με την ένωση από τον Μήνη της Άνω και Κάτω Αιγύπτου σε ένα βασίλειο.

Κατά την προδυναστική περίοδο η Αιγυπτιακή γλώσσα καταγράφεται για πρώτα φορά με ιερογλυφικά και σύμφωνα με τις αρχαιολογικές ανασκαφές έχουμε τις πρώτες γνωστές αποικίες στην περιοχή της Παλαιστίνης. Στο Δέλτα του Νείλου εμφανίζονται οι πρώτες πόλεις κράτη. Από ανασκαφές στη νεκρόπολη της Αβύδου φαίνεται ότι από αυτή την περίοδο η Άνω Αίγυπτος είχε κατακτήσει την Κάτω αφού οι βασιλείς της είναι θαμμένοι εκεί. 

Οι περισσότεροι Αιγυπτιολόγοι πιστεύουν ότι ο Ναρμέρ ήταν ο τελευταίος Φαραώ αυτής της περιόδου, καθώς και ο Φαραώ Σκορπιός που το όνομα του παραπέμπει στη θεά Σελκέτ.

Τα ονόματα των περισσότερων βασιλέων αυτής της περιόδου διασώζονται από το Λίθο του Παλέρμο, αλλά πιστεύεται ότι δεν είναι τα πραγματικά τους ονόματα αλλά τελετουργικά. Γνωστοί είναι οι παρακάτω:

## Παραπομπές
* Λίστα Φαραώ (στα Γαλλικά)
* Ιστορία της Αρχαίας Αιγύπτου 0 Δυναστείας (XXXII XXXIV ° ° π.Χ.) (στα Γαλλικά) 
* Anđelković, Branislav. 2002. "Southern Canaan as an Egyptian Protodynastic Colony." *Cahiers Caribéens d’Égyptologie* 3/4 (Dix ans de hiéroglyphes au campus):75–92.
* Bard, Katherine, A. 2000. "The Emergence of the Egyptian State." In *The Oxford History of Ancient Egypt*, edited by Ian Shaw. Oxford and New York: Oxford University Press. 61–88
* Midant-Reynes, Béatrix. 2000. *The Prehistory of Egypt: From the First Egyptians to the First Pharaohs*. Translated by Ian Shaw. Oxford and Malden: Blackwell Publishers
* Wilkinson, Toby Alexander Howard. 2001. *Early Dynastic Egypt*. 2nd ed. London: Routledge
* Wright, Mary. 1985. "Contacts Between Egypt and Syro-Palestine During the Protodynastic Period." *Biblical Archeologist: Perspectives on the Ancient World from Mesopotamia to the Mediterranean* 48 (4):240–253.
## Πηγές
*Συλλογικό: Ακαδημία Επιστημών της Ε.Σ.Σ.Δ., Παγκόσμια Ιστορία, τομ.Α 1 , μτφρ.Αντρέας Σαραντόπουλος, εκδ.Μέλισσα, Αθήνα, 1956,σελ.228-234
Βρετανική Γουιάνα

**Βρετανική Γουιάνα** ήταν το όνομα της Βρετανικής αποικίας στη Βόρεια ακτή της Νότιας Αμερικής, όπου σήμερα βρίσκεται το ανεξάρτητο κράτος της Γουιάνας.

Η περιοχή αρχικά είχε κατακτηθεί από τους Ολλανδούς, που είχαν δημιουργήσει τρεις αποικίες. Αυτές κατακτήθηκαν από τους Βρετανούς το 1796, ενώ επίσημα παραχωρήθηκαν στο Ηνωμένο Βασίλειο το 1814. Ενοποιήθηκαν ως μια αποικία το 1831. Πρωτεύουσα ήταν η Τζώρτζταουν (γνωστό και ως Στάμπροεκ πριν το 1812). Στον Β΄ Παγκόσμιο Πόλεμο συμπεριελήφθη στη αμερικανο-βρετανική Συμφωνία αντιτορπιλικών έναντι βάσεων. Το 1962 ξέσπασαν ταραχές κατά της κυβέρνησης του Τσεντί Τζαγκάν, ηγέτη του Λαϊκού Προοδευτικού Κόμματος, με αφορμή τον προϋπολογισμό. Ύστερα από μία εβδομάδα ταραχών, ολόκληρες συνοικίες της Τζώρτζταουν πυρπολήθηκαν και ο απολογισμός ήταν πέντε νεκροί, 127 τραυματίες και ζημιές που ανήλθαν σε δέκα εκατομμύρια στερλίνες. Επιβλήθηκε κατάσταση έκτακτης ανάγκης, η οποία έληξε στις 19 Αυγούστου του 1962, όμως η πρώην βρετανική αποικία εισήλθε σε περίοδο αστάθειας. Η Γουιάνα ανεξαρτητοποιήθηκε στις 26 Μαΐου του 1966.

## Παραπομπές


## Εξωτερικοί σύνδεσμοι
* http://www.guyana.org/features/guyanastory/guyana_story.html - Ιστορία της Γουιάνας.

Κατηγορία:Γουιάνα
Γουιανα
Κοβελλίτης

Ο **κοβελλίνης**, ή **κοβελλίτης**, (αγγλ. covellite) είναι θειούχο ορυκτό του (δισθενούς) χαλκού. Το όνομά του του δόθηκε προς τιμήν του Νικολό Κοβέλλι (Niccolò Covelli, 1790–1829), που ανακάλυψε το ορυκτό στο όρος Βεζούβιο.

Ανευρίσκεται πολύ σπάνια ως πρωτογενές ορυκτό υδροθερμικής προέλευσης. Συνηθέστατα αποτελεί δευτερογενές ορυκτό στην ζώνη οξείδωσης θειούχων ορυκτών του χαλκού, όπου ανευρίσκεται και ως ιριδίζουσα επικάλυψή τους. Σχετίζεται με χαλκοσίνη, χαλκοπυρίτη, βορνίτη, σιδηροπυρίτη, εναργίτη και άλλα μικτά θειούχα. Χρησιμοποιείται ως μετάλλευμα χαλκού.

Ανευρίσκεται σε πολλές περιοχές του πλανήτη, αλλά όχι σε όλες σε εκμεταλλεύσιμες ποσότητες. Περιοχές με εκμεταλλεύσιμα κοιτάσματα απαντούν στην Ιταλία (Βεζούβιος, Σαρδηνία), στη Σερβία, την Αυστρία, τη Γερμανία, τη Βρετανία, τη Ρωσία (περιοχές Καυκάσου και Μουρμάνσκ), το Μαρόκο, την Αργεντινή. Στις ΗΠΑ βρίσκεται στις πολιτείες Μοντάνα, Αλάσκα, Κολοράντο, Γιούτα, Αριζόνα. Στην Ελλάδα ανευρίσκεται στα μεταλλεία «Μαδέμ - Λάκκος» της Χαλκιδικής.

## Δείτε επίσης
* Κατάλογος ορυκτών

## Πηγές
*Handbook of Mineralogy
*Mindat.org
*Galleries.com
*Webmineral.com

## Βιβλιογραφία
*James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1443742244
* Frederick H. Pough, Roger Tory Peterson, Jeffrey (PHT) Scovil, *A Field Guide to Rocks and Minerals*, Houghton Mifflin Harcourt, 1988 ISBN 039591096X
* Walter Schumann, R. Bradshaw, K. A. G. Mills, *Handbook of Rocks, Minerals and Gemstones*,  Houghton Mifflin Harcourt, 1993 ISBN 0395511372

## Σημειώσεις


Κατηγορία:Ορυκτά του χαλκού
Κατηγορία:Ορυκτά του θείου
Κρυόλιθος

Ο **κρυόλιθος** (αγγλ. cryolite) είναι αλογονούχο ορυκτό του νατρίου. Το όνομά του προέρχεται από τις ελληνικές λέξεις *κρύος* και *λίθος*, λόγω της εμφάνισής του, που προσομοιάζει με πάγο (παγόμορφος). Στις άχροες ποικιλίες του ο δείκτης διάθλασης είναι τόσο χαμηλός που, όταν δείγμα του βυθίζεται στο νερό, μοιάζει να εξαφανίζεται.

Διαλύεται με έκλυση υδροφθορίου (HF) σε θειικό οξύ. Εμφανίζει ασθενή θερμοφθορισμό, ενώ φθορίζει έντονα σε υπεριώδη ακτινοβολία.

Δεν είναι ιδιαίτερα κοινό ορυκτό, εμφανίζοντας μικρή γεωγραφική εξάπλωση. Μεγάλα κοιτάσματά του έχουν ανευρεθεί μόνο στη Γροιλανδία (περιοχές Ivigtut και Arksukfiord, στο νοτιοδυτικό άκρο της νήσου). Απαντά, επίσης, στη Ναμίμπια, στην περιοχή Cínovec / Zinnwald στα σύνορα Τσεχίας - Γερμανίας, στο Μον Σεν Ιλέρ του Καναδά και στις πολιτείες Βιρτζίνια, Νεβάδα, Κολοράντο, Τέξας και Νέο Μεξικό των ΗΠΑ.

Η βασική του χρήση είναι ως συλλίπασμα, δηλαδή πρόσθετο στη βιομηχανική παρασκευή χαλύβων και, ιδιαίτερα, αργιλίου, όπου αφενός καταβιβάζει τη θερμοκρασία τήξεως των πρώτων υλών (ιδιαίτερα της αλουμίνας), και αφετέρου σχηματίζει επιπλέουσα σκωρία η οποία απομακρύνει προσμίξεις. Η χρήση του έχει ως συνέπεια την έκλυση φθορίου, η οποία, στη βιομηχανία παραγωγής αργιλίου, αντιμετωπίζεται με τη χρήση ειδικών καλυμμάτων στις λεκάνες ηλεκτρόλυσης.

Εμφανίζεται ως ορυκτό στα τελευταία στάδια σχηματισμού ορισμένων γρανιτικών πηγματιτών και αλκαλικών γρανιτών. Επίσης ως ορυκτό της ατμιδικής φάσης ρυολίθων πλούσιων σε φθόριο, στους οποίους εμφανίζεται και τοπάζιο, σε φλοιώδεις σχηματισμούς καρμπονατιτικών φλεβών που διατέμνουν βιοτιτικούς γνευσίους, ενώ έχει παρατηρηθεί ως αυθιγενές συστατικό μαργών και σχιστολίθων στην περιοχή "Green River" (ΗΠΑ).

Συνδέεται με σιδηρίτη, χαλαζία, τοπάζιο, φθορίτη, χαλκοπυρίτη, γαληνίτη, κασσιτερίτη, μολυβδαινίτη, κολουμβίτη και βολφραμίτη.

## Πηγές
*Handbook of Mineralogy
*Mindat.org
*Galleries.com 
*Webmineral.com

## Βιβλιογραφία
*James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1443742244
* Frederick H. Pough, Roger Tory Peterson, Jeffrey (PHT) Scovil, *A Field Guide to Rocks and Minerals*, Houghton Mifflin Harcourt, 1988 ISBN 039591096X
* Walter Schumann, R. Bradshaw, K. A. G. Mills, *Handbook of Rocks, Minerals and Gemstones*, Houghton Mifflin Harcourt, 1993 ISBN 0395511372

Κρυόλιθος
Κατηγορία:Ορυκτά του νατρίου
Κατηγορία:Αλογονίδια
Άνω Αίγυπτος

thumb|right|200px|χάρτης της αρχαίας Αιγύπτου
Η ** Άνω Αίγυπτος** *(Αραβικά: صعيد مصر Sa'id Misr)* είναι ιστορική περιοχή της Αιγύπτου. Η περιοχή ορίζεται από τον πρώτο καταρράκτη του Νείλου και το σύγχρονο Ασουάν έως και το Λούξορ, εκτείνεται και από τις δύο πλευρές του Νείλου. Στην αρχαιότητα ήταν γνωστή και σαν *Ta Shemau* που σημαίνει «γη των καλαμιών»  αλλά και σαν "γη του κριθαριού". Η σύγχρονη Άνω Αίγυπτος διαιρείτε σε 22 επαρχίες.

Η Άνω Αίγυπτος καλύπτεται από μια εύφορη κοιλάδα που δημιουργείται με τις πλημμύρες του Νείλου. Στην αρχαιότητα η περιοχή είχε πλεόνασμα τροφίμων. Κοντά στην γόνιμη γη υπήρχαν οάσεις που βρίσκονταν στον αρχαίο δρόμο για τα ορυχεία του Σινά. Από ανασκαφές έχει αποδειχτεί ότι η Άνω Αίγυπτος είχε εμπορικές σχέσεις με άλλους λαούς.

Οι άνθρωποι εγκαταστάθηκαν στην Αίγυπτο πριν περίπου 250.000 χρόνια και στην εύφορη περιοχή, επιρρεπή σε πλημμύρες του Νείλου πριν 25.000 χρόνια. Η πρόδρομος της προδυναστικής περιόδου στην Άνω Αίγυπτο είναι γνωστή ως Naqada πολιτισμός. 

Κατά την προδυναστική περίοδο της αιγυπτιακής ιστορίας (μέχρι περίπου 3100 π.Χ.), άρχισαν να σχηματίζονται τα πρώτα βασίλεια, αργότερα η Αίγυπτος ήταν χωρισμένη σε άνω και κάτω Αίγυπτος , σε δύο βασίλεια. Ο Φαραώ Μήνης βασιλιάς της Άνω Αιγύπτου ένωσε τη χωρά σε ένα βασίλειο ξεκινώντας μια νέα περίοδο το Παλαιό βασίλειο. Σύμβολο της Άνω Αιγύπτου ήταν ο θεός Σεθ το λευκό στέμμα και ο Λωτός, το οποίο με τον Μήνη ενώθηκε με το ερυθρό στέμμα και τον πάπυρο της Κάτω Αιγύπτου. 

Η κύρια πόλη της Άνω Αιγύπτου ήταν η Ιερακόπολις, και προστάτιδα θεά η Νεκχεμπέτ που για σύμβολο της είχε το γεράκι. Το διοικητικό κέντρο όμως ήταν οι Θήβες που μετά την καταστροφή της από τους Ασσύριους έχασε την σημασία της. Την εποχή των Πτολεμαίων σημαντική πόλη της Άνω Αιγύπτου ήταν η Πτολεμαΐδα Ερμία.

Στην σύγχρονη Αίγυπτο ο τίτλος του πρίγκιπα της Άνω Αιγύπτου χρησιμοποιήθηκε από τους κληρονόμους του Αιγυπτιακού θρόνου. Ακόμα και σήμερα, παρόλο η βασιλεία καταργήθηκε το 1953, εξακολουθεί να χρησιμοποιείται.

## Παραπομπές


## Βιβλιογραφία
* Elmar Edel: *Zu den Inschriften auf den Jahreszeitenreliefs der "Weltkammer" aus dem Sonnenheiligtum des Niuserre. Vandenhoeck & Ruprecht*, Göttingen 1961
* Ermann, Johann Peter Adolf, Hermann ,Wörterbuch der ägyptischen Sprache
* *The Encyclopedia Americana* Grolier Incorporated, 1988
* Katheryn A. Bard, *Encyclopedia of the Archaeology of Ancient Egypt, Routledge 1999
* Michel Chauveau, *Egypt in the Age of Cleopatra: History and Society Under the Ptolemies, Cornell University Press 2000
* Ann Rosalie David, *The Egyptian Kingdoms*, Elsevier Phaidon 1975.
* Martos, José y Porlan, Alberto (2007). Faraón. Aguilar.

## Εξωτερικοί σύνδεσμοι
* 

Κατηγορία:Αρχαία Αίγυπτος
Λαοδίκεια της Μεσοποταμίας

Η **Λαοδίκεια** ήταν ελληνιστική πόλη της Μεσοποταμίας. 

Την αναφέρει ο Ρωμαίος ιστορικός Πλίνιος (vi ,26 και 30), ως *Seleuciam, Laodiceam et Artemitam*, δηλαδή τοποθετώντας την μεταξύ της Σελεύκειας και της Αρτεμίτας. Ίσως να βρισκόταν στην Απολλωνιάτιδα επαρχία. 

Η σημερινή της τοποθεσία είναι άγνωστη, αλλά βρισκόταν στο Ιράκ. 

## Παραπομπές


## Πηγές
* Γιόχαν Γκούσταφ Ντρόιζεν *Ιστορία των Επιγόνων του Μεγάλου Αλεξάνδρου*, εκδ. ελεύθερη σκέψις.
* Κωνσταντίνου Παπαρρηγόπουλου *[[Ιστορία του ελληνικού έθνους (Παπαρρηγόπουλος)|Ιστορία του ελληνικού έθνους]]*.

Κατηγορία:Σελευκιδικές αποικίες
Κατηγορία:Αρχαίες πόλεις της Μεσοποταμίας
Κάτω Αίγυπτος

thumb|right|200px|Χάρτης της αρχαίας Αιγύπτου

Η **Κάτω Αίγυπτος** (αραβικά : *al-Diltā* / **الدلتا**) είναι ιστορική περιοχή της Αιγύπτου. Εκτείνεται από τις εκβολές του Νείλου, το Κάιρο και τη Μεσόγειο Θάλασσα. Το Δέλτα του Νείλου είναι πολύ εύφορο και λόγω του Μεσογειακού κλίματος η χλωρίδα είναι διαφορετική από την Άνω Αίγυπτο, βιότοπος για πολλά πουλιά, βοοειδή, και λιβάδια με πάπυρους. Η Κάτω Αίγυπτος στην αρχαιότητα ήταν γνωστή ως Ta-Mehu δηλαδή *γη του πάπυρου*.

Λόγω της γειτνίασης με τη θάλασσα και του εμπορίου με άλλους λαούς η Κάτω Αίγυπτο επηρεάστηκε από άλλους πολιτισμούς. Ο Φαραώ Μήνης ένωσε τα δύο βασίλεια σε ένα, ενώ στη Βυζαντινή περίοδο ανήκε στην επαρχία της Αρκαδίας με πρωτεύουσα την Αλεξάνδρεια. Εμβλήματα του βασιλείου της Κάτω Αιγύπτου ήταν το ερυθρό στέμμα και ο πάπυρος. Σύμφωνα με αρχαίους συγγραφείς η Κάτω Αίγυπτος και το δέλτα του Νείλου είχε επτά παρακλάδια του Νείλου, σήμερα δύο, τα οποία βοηθούσαν και στην άμυνα του βασιλείου από ξένους εισβολείς. Από τον Ηρόδοτο έχουμε πλήρη περιγραφή της περιοχής αφού πέρασε από εκεί.  Πρωτεύουσα της αρχαίας Κάτω Αιγύπτου ήταν η Μέμφιδα, άλλες γνωστές πόλεις ήταν η Βούσιρις, η Γκίζα, η Ηλιούπολις, η Σακκάρα , η Άβαρις, η Ναύκρατις, το Φαγιούμ, η Σάιδα, η Τανίς, και η Ροζέτα. Σήμερα εκεί βρίσκεται η πρωτεύουσα της Αιγύπτου Κάιρο.

Σήμερα η Κάτω Αίγυπτος χωρίζεται σε 20 νομούς, το κλίμα είναι πιο ήπιο από την Άνω Αίγυπτο και έχει πολλές βροχοπτώσεις.

## Παραπομπές


## Βιβλιογραφία
* Elmar Edel: *Zu den Inschriften auf den Jahreszeitenreliefs der "Weltkammer" aus dem Sonnenheiligtum des Niuserre.* In: *Nachrichten der Akademie der Wissenschaften in Göttingen, Nr. 8*. Vandenhoeck & Ruprecht, Göttingen 1961
* Soria Trastoy, Teresa. «Ciudades y restos arqueológicos del Bajo Egipto». Egiptomanía. Consultado el 04, 03 de 2008.

Κατηγορία:Αρχαία Αίγυπτος
Λαοδίκεια η Κατακεκαυμένη

Η **Λαοδίκεια η Κατακεκαυμένη** ήταν αποικία του Σελεύκου Α΄ του Νικάτορος κοντά στα σύνορα Λυκαονίας - Πισιδίας. Ήταν γνωστή στους Ρωμαίους ως **Λαοδίκεια Κομβούστα** (Laodicea Combusta) και ως **Κλαυδιολαοδίκεια** (Claudiolaodicea). Βρίσκεται στη σημερινή Λαντίκ (Ladik) της επαρχίας Ικονίου της ασιατικής Τουρκίας.  

Ήταν μια από τις πέντε Λαοδίκειες του Σελεύκου, προς τιμήν της μητέρας του Λαοδίκης. Το προσωνύμιό της οφείλει στο γεγονός ότι κτίστηκε σε ηφαιστειακή περιοχή, γεγονός που δεν αποδέχεται ο Χάμιλτον. Κατά μιαν άλλη εκδοχή η πόλη καταστράφηκε από πυρκαγιά και ξανακτίστηκε με το διακριτικό της προσωνύμιο. Βρισκόταν στα βορειοδυτικά του Ικονίου, επί υψηλής οδού  που οδηγούσε από τα ιωνικά παράλια στην Μελιτηνή του Ευφράτη. Πάντως ενώ κάποιοι μελετητές την τοποθετούσαν πότε στην Πισιδία, πότε στην Λυκαονία, ο Κλαύδιος Πτολεμαίος την έθετε στην Γαλατία. Οι διαφορές εξηγούνται από το ότι τα εδάφη αυξομειώνονταν σε έκταση, ώστε πότε ανήκε στην Πισιδία πότε στην Λυκαονία.  

Στη σημερινή πόλη Λαντίκ έχουν ανακαλυφθεί πολυάριθμα θραύσματα αρχιτεκτονικής και γλυπτικής. Οι επισκέπτες του 19ου αιώνα περιέγραφαν διαζώματα, επιτύμβιες μαρμάρινες στήλες με κεφαλαία γράμματα, κορνίζες, καθώς και βωμούς διάσπαρτους στους δρόμους, ανάμεσα στα σπίτια και θαμμένα στο έδαφος. Επί αυτοκρατορίας του Κλαυδίου ονομάστηκε *Κλαυδιολαοδίκεια*, ενώ νομίσματα ήλθαν στο φως από την εποχή του Τίτου και του Δομιτιανού. 

## Πηγές

*Johann Gustav Droysen *Ιστορία των Επιγόνων του Μεγάλου Αλεξάνδρου*, εκδ. ελεύθερη σκέψις.

Κατηγορία:Ελληνιστικές αποικίες
Κατηγορία:Αρχαίες πόλεις της Πισιδίας
Μίλων

Το όνομα **Μίλων** μπορεί να αναφέρεται σε κάποια από τις παρακάτω προσωπικότητες της αρχαίας ιστορίας:

*Μίλων (αθλητής), από τον Κρότωνα, αθλητής διάσημος για τη φυσική του δύναμη.
*Μίλων (στρατηγός Πύρρου), στρατηγός στην υπηρεσία του Πύρρου Α', βασιλιά της Ηπείρου.
*Μίλων (3ος αιώνας π.Χ.), άνδρας από την Ήπειρο, που θανάτωσε τη βασίλισσα Δηιδάμεια Β'.
*Μίλων (αξιωματικός Περσέα), από τη Βέροια, αξιωματικός του βασιλιά της Μακεδονίας Περσέα.
*Τίτος Άννιος Μίλων, Ρωμαίος πολιτικός της ύστερης δημοκρατικής περιόδου.
*Μίλων (επίσκοπος), επίσκοπος της πόλης Ρενς κατά τον 8ο αιώνα.

Επίσης σε κάποιον από τους παρακάτω αθλητικούς συλλόγους:
*Α.Ο.Ν.Σ. Μίλων, ελληνικός αθλητικός σύλλογος.
*Μίλων Αθηνών, ελληνικός αθλητικός σύλλογος.
*Μίλων Αλεξανδρείας, ελληνικός αθλητικός σύλλογος.

Κατηγορία:Αποσαφηνίσεις ονομάτων
Σελεστίνης

Ο **σελεστίνης** (αγγλ. celestine και celestite) είναι ορυκτό θειικό στρόντιο. Το όνομά του προέρχεται από την λατινική λέξη *coelestis* (= ουράνιος) λόγω του χρώματός του (γαλάζιο του ουρανού).

## Εμφάνιση, παραγενέσεις
Σχηματίζει πλήρη ισόμορφη σειρά με τον βαρύτη. Η δομή των κρυστάλλων και το χρώμα τους είναι παρόμοια (ιδιαίτερα στις άχροες ποικιλίες) και δεν είναι δυνατό τα δύο ορυκτά να διακριθούν μακροσκοπικά. Η διάκρισή τους γίνεται με τη βοήθεια φλόγας λύχνου Bunsen, την οποία ο σελεστίνης χρωματίζει κόκκινη, ενώ ο βαρύτης πράσινη.

Είναι τυπικά ιζηματογενούς προελεύσεως ορυκτό, σχηματιζόμενο, ως χημικό ίζημα, από καταβυθίσεις υδατικών διαλυμάτων πλούσιων σε στρόντιο και πληροί εδαφικές κοιλότητες, σχισμές αλλά και σπήλαια. Απαντά, επίσης, σε υδροθερμικές φλέβες και σιδηρομαγνησιούχα πυριγενή πετρώματα.

Σχετίζεται με γύψο, ανυδρίτη, φθορίτη, στροντιανίτη, αυτοφυές θείο (εβαποριτικής προέλευσης), με το οποίο σχηματίζει πολύ όμορφο χρωματικό συνδυασμό, περιζήτητο από συλλέκτες, ασβεστίτη, δολομίτη, ανάλκιμο και νατρόλιθο.

Είναι το πλέον διαδεδομένο ορυκτό του στροντίου, του οποίου αποτελεί και μετάλλευμα, με παγκόσμια διασπορά. Πολύ όμορφα δείγματά του, με μεγάλους και όμορφα χρωματισμένους κρυστάλλους ανευρίσκονται στη Μαδαγασκάρη, το Μεξικό, τη Σικελία, τη Γερμανία (Κάτω Σαξωνία), τη Νορβηγία, την Αίγυπτο και τις πολιτείες Οχάιο, Πενσιλβάνια, Ιλινόις και Τέξας των ΗΠΑ.

## Πηγές
* Handbook of Mineralogy
* Mindat.org
* Galleries.com
* Webmineral.com

## Βιβλιογραφία
* James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1-4437-4224-4
* Frederick H. Pough, Roger Tory Peterson, Jeffrey (PHT) Scovil, *A Field Guide to Rocks and Minerals*, Houghton Mifflin Harcourt, 1988 ISBN 0-395-91096-X
* Walter Schumann, R. Bradshaw, K. A. G. Mills, *Handbook of Rocks, Minerals and Gemstones*,  Houghton Mifflin Harcourt, 1993 ISBN 0-395-51137-2

## Σημειώσεις


Σελεστίνης
Κατηγορία:Ορυκτά του στροντίου
Ξενότιμο

Το **ξενότιμο** (αγγλ. xenotime) είναι φωσφορικό ορυκτό του υττρίου. Σχετικά με το όνομά του, η αγγλοσαξονική βιβλιογραφία το αποδίδει ως προερχόμενο από τις ελληνικές λέξεις *κενός* (μάταιος, vain) και *τιμή* (honour), καθώς το περιεχόμενο ύττριο είχε, αρχικά, νομισθεί ως νέο στοιχείο. Ωστόσο, η αρχαία ελληνική λέξη *ξενότιμος* αποδίδεται ως «ο τιμών τους ξένους».

## Εμφάνιση, παραγενέσεις
Αν και είναι ευρέως διαδεδομένο ανά τον κόσμο ορυκτό, είναι από τα ελάχιστα ανευρεθέντα ορυκτά του υττρίου (τα άλλα δύο είναι ο τσερνοβίτης (chernovite-Y) (YAsO4) και ο ουεϊκφιλδίτης (Wakefieldite-Y) (YVO4) Δομικά προσομοιάζει με το ζιρκόνιο, από το οποίο ξεχωρίζει κυρίως λόγω του σχισμού και της χαμηλότερης σκληρότητάς του.  Με τον τσερνοβίτη σχηματίζει ισόμορφη σειρά. Συχνά και στα δύο ορυκτά το ύττριο υποκαθίσταται από έρβιο, θόριο, υττέρβιο και ζιρκόνιο. Η παρουσία αυτών των στοιχείων είναι δυνατό να καταστήσει το ορυκτό ραδιενεργό. Υποκατάσταση επίσης μπορεί να συμβεί και στο φωσφορικό ή αρσενικικό ιόν από πυριτικό ανιόν (SiO3-).

Το ξενότιμο είναι από τα ελάχιστα φωσφορικά ορυκτά που δεν περιέχει κρυσταλλικό νερό, αλογόνα ή υδροξύλιο. Αυτό τον κατατάσσει στα «άνυδρα φωσφορικά» ορυκτά, μαζί με τον μοναζίτη, τον πουρπουρίτη (MnPO4) και τον λιθιοφυλλίτη (Li(Mn, Fe)PO4).

Συνδέεται με χαλαζία, μαρμαρυγίες (ιδιαίτερα βιοτίτη), μοναζίτη, ρουτίλιο, αιματίτη (Σουηδία) και ιλμενίτη (Ρωσία), γαδολινίτη, θορίτη, υττριοτανταλίτη και ορισμένους αστρίους.

Ανευρίσκεται, ως συνοδό ορυκτό, σε αλκαλικά - γρανιτικά πετρώματα και τους πηγματίτες τους. Επίσης σε φλέβες εντός γνευσίων, ενώ είναι σύνηθες παρενεσπαρμένο ορυκτό σε μηχανικά ιζήματα.

Αξιοσημείωτες εμφανίσεις του υπάρχουν στις περιοχές Lindesnes; Hidra (νήσος Hitterö), Tvedestrand, Arendal, Raade της Νορβηγίας, στην περιοχή Vaxholm της Σουηδίας, τη Ρωσία, το Τατζικιστάν, το Πακιστάν, τη Μαδαγασκάρη, τη Βραζιλία (Minas Gerais, Ataleia, Ibitiara, Brumado, Novo Horizonte), στον Καναδά και στο Κολοράντο των ΗΠΑ.

## Πηγές
* Mindat.org
* Galleries.com
* [Webmineral.com](http://webmineral.com/data/Xenotime-(Y).shtml)

## Βιβλιογραφία
* James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1-4437-4224-4
* Frederick H. Pough, Roger Tory Peterson, Jeffrey (PHT) Scovil, *A Field Guide to Rocks and Minerals*, Houghton Mifflin Harcourt, 1988 ISBN 0-395-91096-X
* Walter Schumann, R. Bradshaw, K. A. G. Mills, *Handbook of Rocks, Minerals and Gemstones*,  Houghton Mifflin Harcourt, 1993 ISBN 0-395-51137-2

## Σημειώσεις


Ξενοτιμο
Κατηγορία:Φωσφορικά ορυκτά
Ώρος Ιρύ

Ο **Ώρος Ιρύ** ή **Χορ Ιρύ** ή **Ρο** *(Iry-Hor ή Ro)*, ήταν βασιλιάς της προδυναστικής περιόδου στη Κάτω Αίγυπτο. Αν και κάποτε είχε αμφισβητηθεί η ύπαρξή του, τώρα πιστεύεται ότι είναι υπαρκτό πρόσωπο, πιθανώς ο προκάτοχος του Ώρου Κα. 

Το όνομά του είχε εντοπιστεί το 1902 από τον αρχαιολόγο Φλίντερς Πέτρι, σε επιγραφή στο σύμπλεγμα τάφων Β1 και Β2, στη νεκρόπολη της Αβύδου, δίπλα στους τάφους του Ναρμέρ και του Ώρου Κα. Ο Πέτρι θεώρησε πως το σύμπλεγμα αυτό ανήκε σε βασιλιά του οποίου το όνομα απέδωσε ως *Ρο*. Ωστόσο από τότε αρκετοί ειδικοί αμφισβήτησαν την ύπαρξη αυτού του βασιλιά, στηριζόμενοι, εκτός των άλλων, στο ότι το όνομα δεν περικλειόταν από serekh (δηλ. ορθογώνιο με γεράκι στην κορυφή), όπως κανονικά γινόταν με όλους τους βασιλείς της ύστερης προδυναστικής και πρωτοδυναστικής περιόδου. Έτσι θεωρήθηκε ότι οι τάφοι Β1 και Β2 ήταν είτε χώροι αποθήκευσης, με το όνομα να αφορά σε σήμα θησαυροφυλακίου, είτε ανήκαν σε αξιωματούχο σύγχρονο του Ναρμέρ. Μέχρι το 1996, ο Γερμανός αρχαιολόγος Γκύντερ Ντρέγιερ (Gunter Dreyer) ανέσκαψε εκ νέου τους τάφους Β1 και Β2 και έφερε επίσης στο φώς έναν ακόμη χώρο που ανήκει στο σύμπλεγμα αυτό, τον Β0.  Έτσι το ταφικό σύμπλεγμα χαρακτηρίζεται πια από βασιλικές διαστάσεις. Επίσης, τα αντικείμενα με το όνομα του Ιρύ τα οποία ανακάλυψε έφταναν τα 22.  

Επιπλέον, το 2012, βρέθηκε επιγραφή του Χορ-Ιρύ στο Σινά, όπου στα δεξιά του ονόματος υπάρχει *serekh* σε αρχαϊκή μορφή. Η επιγραφή αναφέρει την πόλη της Μέμφιδας, ανάγοντας την ίδρυσή της  σε εποχή πριν τον Ναρμέρ και επαληθεύοντας ότι ο Ιρύ βασίλευε σ' αυτήν. Μετά από αυτή την ανακάλυψη, οι περισσότεροι αιγυπτιολόγοι, μεταξύ αυτών ο Ντρέγιερ και οι Pierre Tallet και Damien Laisney που ανακάλυψαν την επιγραφή, πιστεύουν τώρα ότι ο Ιρύ ήταν πραγματικός βασιλιάς.

## Παραπομπές


## Πηγές
* Wilkinson, Toby A. H. *Early Dynastic Egypt*, Routledge, London/New York 1999, ISBN 0-415-18633-1

## Εξωτερικοί σύνδεσμοι
*Η Δυναστεία 0
*Βασιλιάς Χορ Ιρύ
*ο τάφος του  Ώρου Ιρύ

Ω
Εθνικός ύμνος του Ουζμπεκιστάν

Ο **εθνικός ύμνος της Δημοκρατίας του [[Ουζμπεκιστάν]]** (στα ουζμπεκικά: *O‘zbekiston Respublikasining Davlat Madhiyasi*) υφίσταται από τότε που η ασιατική χώρα ήταν σοσιαλιστική δημοκρατία της Σοβιετικής Ένωσης. Μετά την ανεξαρτησία, το 1991, η χώρα δεν είχε προηγούμενο εθνικό ύμνο, με αποτέλεσμα να υιοθετηθεί ο παλιός σοβιετικός ύμνος της σοσιαλιστικής δημοκρατίας, με νέους στίχους. Συνθέτης του παλαιού ύμνου ήταν ο Μουτάλ Μπουράνοφ (Mutal Burhanov) και τους νέους στίχους έγραψε ο Αμπντούλα Αρίποβ (Abdulla Aripov).

## Επίσημοι στίχοι
### Στίχοι στα ουζμπεκικά

### Ελληνική μετάφραση
:Ηλιόλουστη ελεύθερη γη, να είναι ευτυχισμένοι και να σωθούν ο λαός της,
:Είσαι σύντροφος με χρυσή καρδιά για τους φίλους σου!
:Να αναπτύσσεσαι πάντα με μάθηση και με δημιουργικότητα,
:Είθε η δόξα σου να λάμπει όσο υπάρχει κόσμος!
::Αυτές οι χρυσές κοιλάδες- αγαπητό Ουζμπεκιστάν,
::Το θαρραλέο πνεύμα των προγόνων σου είναι μαζί σου!
::Όταν ξέσπασε η μεγάλη δύναμη του λαού,
::(Ήσουν) η χώρα που γοήτευσε τον κόσμο!
:Δεν πεθαίνει η πίστη ενός καλόκαρδου Ουζμπέκου,
:Η ελεύθερη νέα γενιά είναι η δυνατή σου φτερούγα!
:Οδηγέ της ανεξαρτησίας, φρουρέ της ειρήνης,
:Εσύ που αγαπάς την αλήθεια, μητέρα πατρίδα, να αναπτύσσεσαι πάντα!
::Αυτές οι χρυσές κοιλάδες-αγαπητό Ουζμπεκιστάν,
::Το θαρραλέο πνεύμα των προγόνων σου είναι μαζί σου!
::Όταν ξέσπασε η μεγάλη δύναμη του λαού,
::(Ήσουν) η χώρα που γοήτευσε τον κόσμο!

## Παραπομπές


## Εξωτερικοί σύνδεσμοι
* ο ύμνος σε μορφή MP3, με τραγούδι και ορχηστρικός World Countries.
* Himnuszok – ο ύμνος με τραγούδι.
* Πρεσβεία του Ουζμπεκιστάν – πληροφορίες για τα κρατικά σύμβολα.

Κατηγορία:Εθνικοί ύμνοι
Κατηγορία:Εθνικά σύμβολα του Ουζμπεκιστάν
Ώρος Σερέκ

Ο **Ώρος Σερέκ** *(Horus - sérekh)* ήταν βασιλιάς της προδυναστικής Αιγύπτου. Έχει βρεθεί ο τάφος του στη νεκρόπολη της Αβύδου, στον οποίο βρέθηκε το σύμβολο Σέρεκ που πάνω του κάθονταν δύο γεράκια. Αυτό δεν ήταν το πραγματικό του όνομα, αλλά δόθηκε από τους αρχαιολόγους.

Πιστεύεται επίσης ότι οι πρώτοι βασιλείς που χρησιμοποιούσαν τα δυο γεράκια ως σύμβολό τους, είχαν ιδρύσει ένα πρώιμο βασίλειο που εκτεινόταν 650 χιλιόμετρα από τη θάλασσα, σε ένα μέρος της κοιλάδας του Νείλου μεταξύ Λούξορ και Έντφου.

## Εξωτερικοί σύνδεσμοι
* Σουδάν: οι ρίζες της αρχαίας Αιγύπτου (στα Γαλλικά)
* Ιστορία της Αρχαίας Αιγύπτου 0 Δυναστείας (XXXII-XXXIV αι. π.Χ.) (στα Γαλλικά) 

Ωρος Σε
Ένωση Ποδοσφαιρικών Σωματείων Χανίων

Η **Ένωση Ποδοσφαιρικών Σωματείων Χανίων** (**Ε.Π.Σ.Χ.**) είναι το όργανο διοίκησης του ποδοσφαίρου στον Νομό Χανίων. Εδρεύει στα Χανιά και είναι μέλος της Ελληνικής Ποδοσφαιρικής Ομοσπονδίας (Ε.Π.Ο.). Είναι υπεύθυνη για τη διεξαγωγή του τοπικού πρωταθλήματος και του κυπέλλου, όπως και των πρωταθλημάτων εφήβων και παίδων. Συντονίζει επίσης τις δραστηριότητες των μικτών ομάδων νέων και παίδων, οι οποίες εκπροσωπούν το νομό σε εθνικό επίπεδο.

Η Ένωση διοργανώνει επίσης τον τελικό Σούπερ Καπ μεταξύ των πρωταθλητή και κυπελλούχου της (από το 2005). Απονέμει, τέλος, ετήσια έπαθλα στους καλύτερους σκόρερς και «Κύπελλο Ήθους» στα σωματεία με την καλύτερη βαθμολογία "ευ αγωνίζεσθαι" (fair play) της κάθε κατηγορία.

## Ιστορία
Η Ένωση Ποδοσφαιρικών Σωματείων Χανίων συστάθηκε το 1950. Το 2019 η ΕΠΣ Χανίων κατέκτησε το Πανελλήνιο Πρωτάθλημα Νέων. Η πανελλήνια πρωταθλήτρια Νέων 2018-19 ΕΠΣ Χανίων αγωνίστηκε στον τελικό με τους: Ζαχαράκης, Φανδριδάκης, Νικολιουδάκης, Πατελάκης, Ταγιάρι, Μυφτάρι, Αθανασάκης, Γκολόση, Κρεμασμενάκης, Σελάμης (Τριφύλλης), Μπερικάκης. Προπονητής o Γιώργος Ριτζάκης.

## Πρωτάθλημα

Η δομή του πρωταθλήματος της Ε.Π.Σ. Χανίων είναι η εξής:

* Α΄ Κατηγορία
* Β΄ Κατηγορία
* Γ΄ Κατηγορία

### Πρωταθλήτριες

Πηγή: ΕΠΣ Χανίων

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Χανίων.

### Τελικοί

Πηγή: ΕΠΣ Χανίων

## Σούπερ Καπ

Στο θεσμό του σούπερ καπ συμμετέχουν από το 2005 η εκάστοτε πρωταθλήτρια και κυπελλούχος της Ε.Π.Σ. Χανίων.

;Υπόμνημα

### Αναμετρήσεις

Πηγή: ΕΠΣ Χανίων

## Μικτές Ομάδες
### Τίτλοι – Διακρίσεις
* Πρωτάθλημα Μικτών Νέων: 2019
* Παγκρήτιο Κύπελλο «Μάχη της Κρήτης» – Νέων (11): 1988, 1992, 1996, 2000, 2002, 2003, 2006, 2008, 2014, 2016, 2023, 2024 

## Το δυναμικό της Ε.Π.Σ. Χανίων

## Παραπομπές


## Πηγές
* http://www.dokari.gr
* http://www.i-sport.gr 
* http://www.rsssf.com

## Εξωτερικοί σύνδεσμοι
* 
* 

*
Κατηγορία:Ενώσεις Ποδοσφαιρικών Σωματείων
Κατηγορία:Αθλητισμός στα Χανιά
Μπα Μαμαντού Μπαρέ

Ο **Μπα Μαμαντού Μπαρέ** (Ba Mamadou Mbaré, ορθότερη προφορά: Εμπαρέ, 1946-2013) ήταν Μαυριτανός πολιτικός, πρόεδρος της Μαυριτανίας από τον Απρίλιο του 2009 ως τον Αύγουστο του ιδίου έτους. Ως πρόεδρος της Γερουσίας, διαδέχθηκε τον Μοχάμεντ Ουλντ Αμπντέλ Αζίζ στο αξίωμα του προσωρινού προέδρου του Ανωτάτου Συμβουλίου του Κράτους. 

## Πρώτα χρόνια και πολιτική καριέρα
Γεννήθηκε το 1946 στο Βαλί Ντιαντάνγκ (*Waly Diantang*), ένα χωριό που βρίσκεται στα νοτιοδυτικά της Μαυριτανίας, στα σύνορα με τη Σενεγάλη. Πολύ συχνά ήταν σε ρήξη με τον πρόεδρο Μααούγια Ουλντ Σιντ Αχμέντ Τάγια. Στη συνέχεια ανέλαβε πρόεδρος της Γερουσίας ως το 2009.

## Συμφωνία 2009
Στις 4 Ιουνίου του 2009 συμφωνήθηκε ανάμεσα στους στρατιωτικούς και στην αντιπολίτευση να μεταφερθούν οι εκλογές από τον Ιούνιο για τον Ιούλιο και να σταματήσει την εκστρατεία του ο Μοχάμεντ Ουλντ Αμπντέλ Αζίζ. Επίσης, με βάση την ίδια συμφωνία ο ανατραπείς πρόεδρος Αμπνταλαχί διόρισε νέο υπουργικό συμβούλιο με πρωθυπουργό ξανά τον Λαγκντάφ. Την ίδια ημέρα η στρατιωτική χούντα μετονομάστηκε από Ανώτατο Συμβούλιο του Κράτους σε Ανώτερο Συμβούλιο για την Εθνική Άμυνα και στις 27 Ιουνίου ο Αμπνταλαχί παραιτήθηκε και επίσημα. Ο Μπαρέ θα παραμείνει ως την ορκωμοσία του νικητή των προεδρικών εκλογών, οι οποίες θα γίνουν στις 18 Ιουλίου.

## Πρόεδρος
Το 2008 εκδηλώθηκε στρατιωτικό πραξικόπημα από τον Μοχάμεντ Ουλντ Αμπντέλ Αζίζ και ανατράπηκε ο πρόεδρος Σίντι Ουλντ Σεΐχ Αμπνταλαχί. Ο Αμπντέλ Αζίζ παραιτήθηκε από όλα τα πολιτικά και στρατιωτικά αξιώματα στις 15 Απριλίου του 2009 προκειμένου να είναι υποψήφιος στις προεδρικές εκλογές που διεξάγονται στις 6 Ιουνίου. Ο Μπαρέ διαδέχθηκε τον Αμπντέλ Αζίζ προσωρινά και έγινε ο πρώτος μαύρος πρόεδρος της Μαυριτανίας.
Τον διαδέχθηκε ο νικητής των προεδρικών εκλογών του 2009, Μοχάμεντ Ουλντ Αμπντέλ Αζίζ.

Ο Μπαρέ απεβίωσε στις 10 Ιανουαρίου 2013.

## Παραπομπές

Μπαρε
Ένωση Ποδοσφαιρικών Σωματείων Λασιθίου

Η **Ένωση Ποδοσφαιρικών Σωματείων Λασιθίου** (**Ε.Π.Σ.Λ.**) είναι το όργανο διοίκησης του ποδοσφαίρου στον Νομό Λασιθίου. Εδρεύει στον Άγιο Νικόλαο και είναι μέλος της Ελληνικής Ποδοσφαιρικής Ομοσπονδίας (Ε.Π.Ο.). Είναι υπεύθυνη για τη διεξαγωγή του τοπικού πρωταθλήματος και του κυπέλλου, όπως και των πρωταθλημάτων εφήβων και παίδων. Συντονίζει επίσης τις δραστηριότητες των μικτών ομάδων νέων και παίδων, οι οποίες εκπροσωπούν το νομό σε εθνικό επίπεδο.

## Ιστορία
Η Ένωση Ποδοσφαιρικών Σωματείων Λασιθίου ιδρύθηκε το 1982, όταν τα σωματεία του νομού Λασιθίου αποσχίσθηκαν από την Ε.Π.Σ. Ηρακλείου.

## Πρωτάθλημα

Η δομή του πρωταθλήματος της Ε.Π.Σ. Λασιθίου είναι η εξής:
* Α΄ Κατηγορία
* Β΄ Κατηγορία

### Πρωταθλητές

**Σημειώσεις**
1 Την αγωνιστική περίοδο 2022–23 δεν διεξήχθησαν τα πρωταθλήματα καθώς και η διοργάνωση του κυπέλλου της Ε.Π.Σ. Λασιθίου διότι μόνο 4 σωματεία (Α.Ε. Λακωνίων, Α.Ε. Νεάπολης, Αναγέννηση Ιεράπετρας, Νίκη Σητείας) εντάχθηκαν στο Μητρώο της Γενικής Γραμματείας Αθλητισμού.

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Λασιθίου.

### Κυπελλούχοι

## Σούπερ Καπ

Το Σούπερ Kαπ Λασιθίου είναι ποδοσφαιρικός αγώνας ανάμεσα στον πρωταθλητή και στον κυπελλούχο της προηγούμενης αγωνιστικής περιόδου. To 2017 επανήλθε έπειτα από αρκετά χρόνια.

### Τελικοί

## Μικτές Ομάδες
### Τίτλοι – Διακρίσεις
* Παγκρήτιο Κύπελλο «Μάχη της Κρήτης» – Νέων (3): 1995, 2007, 2015

## Το δυναμικό της Ε.Π.Σ. Λασιθίου

## Παραπομπές


## Πηγές
* Lasithi Blogs
* Sitia News

## Εξωτερικοί σύνδεσμοι
* 
* 

*
Κατηγορία:Ενώσεις Ποδοσφαιρικών Σωματείων
Κατηγορία:Αθλητισμός στο Λασίθι
Κλοντ Μπερνάρ

Ο **Κλοντ Μπερνάρ** (γαλλικά: *Claude Bernard*) (12 Ιουλίου 1813 - 10 Φεβρουαρίου 1878) ήταν Γάλλος φυσιολόγος. 
Κατά το δεύτερο και το  τρίτο τέταρτο του 19ου αιώνα ήταν η μορφή που κυριαρχούσε στο στερέωμα της επιστήμης. Ο Κλοντ Μπερνάρ  θεωρείται ως ο ιδρυτής ή  ο πατέρας της Φυσιολογίας, όπως τη γνωρίζουμε σήμερα. Αυτός ήταν ο πρώτος που πλαισίωσε την Επιστήμη με το Πειραματικό Εργαστήριο και που κατέστησε  τη Φυσιολογία Πειραματική Επιστήμη. Σύμφωνα με τη γραμμή που ακολούθησε  στη ζωή του,  τίποτε, καμιά ιδέα, καμιά ερμηνεία, κανένα συμπέρασμα, καμιά θεωρία δεν μπορεί να ληφθεί ως δεδομένο, να εδραιωθεί και να θεωρηθεί ως κτήμα της Επιστήμης, εάν προηγουμένως δεν έχει περάσει από τον πειραματικό έλεγχο και δεν αποδειχθεί, πέρα από κάθε αμφιβολία, η γνησιότητα και η επαναληψιμότητά του.

Από το τεράστιο σε όγκο αλλά και πλουσιότατο σε θεματολογία έργο του ξεχωρίζει η βασική έννοια που πρώτος διατύπωσε και επέβαλε στην Επιστήμη: την έννοια του «εσωτερικού περιβάλλοντος» του οργανισμού (milieu interieur), η οποία έμελλε να αποτελέσει τον ακρογωνιαίο λίθο πάνω στον οποίο θεμελιώθηκε, ανδρώθηκε και μεγαλούργησε με την περαιτέρω πορεία  της η Επιστήμη της Φυσιολογίας.

## Παραπομπές


## Βιβλιογραφία
* Μαρκέτος Σπύρος,. "Claude Bernard: Το έργο του και η εποχή μας". Εκδόσεις Κέδρος, Αθήνα 1979.

Κατηγορία:Γάλλοι βιολόγοι
Κατηγορία:Φυσιολόγοι
Νου Ώρος

Ο **Νου Ώρος** ή **Νου Χορ** ή **Νι Χορ** *(Ny-Hor)* ή *(Ni-Hor)*, ήταν βασιλιάς της Αιγύπτου στην προδυναστική περίοδο. Ο βασιλιάς ήταν γνωστός ως Her ή Ώρος (Horus), δηλαδή το «γεράκι». Σύμφωνα με την παράδοση βασίλεψε στην Ιερακόπολη και η ηγεμονία του διήρκεσε 1.250 χρόνια. Το βασίλειό του ήταν ανταγωνιστικό ως προς αυτό της Θίνης 350 χρόνια πριν την 1η δυναστεία. Μερικά ονόματα αυτών των βασιλέων είναι γραμμένα στη Στήλη του Παλέρμο.

Το όνομά του βρέθηκε σε πήλινα και λίθινα αντικείμενα σε τάφους στις νεκροπόλεις της Σακκάρα, της Τούρα και του Ταρχάν. Η ερμηνεία του ονόματός του είναι αμφιλεγόμενη. Ορισμένοι Αιγυπτιολόγοι πιστεύουν ότι αυτό το όνομα σχετίζεται με τον Ναρμέρ, ωστόσο η άποψη αυτή αμφισβητείται από άλλους γιατί ο Ναρμέρ έζησε πολλά χρόνια αργότερα.

## Παραπομπές


Νου Ωρος
Χαρζ Ώρος

Ο **Χατζ Χορ** ή **Χαρζ Ώρος** *(Hatj-Hor)* ήταν βασιλιάς της Αιγύπτου στην προδυναστική περίοδο. Υποτίθεται ότι βασίλεψε είτε στο βασίλειο της Θίνιδος (Άνω Αίγυπτος), είτε στο διπλανό από αυτό βασίλειο του Νέχεν. Πληροφορίες για την ακριβή διάρκεια της βασιλείας του δεν υπάρχουν, αν τοποθετείται γύρω στο 3300-3100.

Το πραγματικό του όνομα δεν είναι γνωστό, ο αρχαιολόγος Τόμπυ Γουίλκινσον τον αποκαλεί Κινγκ Α΄. Πιστεύεται ότι το όνομα Χατζ είναι τελετουργικό, αναγράφεται στη Στήλη του Παλέρμο. Ταυτίζεται βέβαια αρκετές φορές με τον φαραώ Σκορπιό Α'. 

## Παραπομπές


Κατηγορία:Φαραώ της προδυναστικής Αιγύπτου